Source: https://www.postimees.ee/6960321/ringkonnakohus-jargib-dikajevi-protsessil-eriolukorra-tervisenoudeid
Timestamp: 2020-08-04 13:33:53+00:00
Document Index: 1558118

Matched Legal Cases: ['kohus ', 'kohus ', 'kohus ', 'Kohus ', 'kohus ', 'kohus ', 'Kohus ']

Ringkonnakohus järgib Dikajevi protsessil eriolukorra tervisenõudeid - Postimees: Värsked uudised Eestist ja välismaalt
Ringkonnakohus järgib Dikajevi protsessil eriolukorra tervisenõudeid
28. aprill 2020, 7:01
Mullu suvel Harju maakohtus kuritegeliku ühenduse juhtimise eest pika vangistuse saanud Haron Dikajevi süüasi tuleb neljapäeval arutusele Tallinna ringkonnakohtus, kus vastavalt kehtestatud korrale tagatakse protsessiosalistele piisav vahemaa.
«Dikajevi ja tema kaassüüdistatavate kohtuistung toimub ringkonnakohtu kõige suuremas saalis, kus on piisavalt ruumi, et paigutada inimesed üksteisest piisavalt kaugele. Samuti kasutatakse isikukaitsevahendeid,» ütles kohtu pressiesindaja Anneli Vilu BNSile.
Eelmise aasta 21. augustil tunnistas Harju maakohus Eesti kuritegelikus ilmas mõju omava 54-aastase Dikajevi süüdi kuritegeliku ühenduse juhtimises ja mõistis talle 12-aastase vangistuse. Kohus mõistis Dikajevile sama karistuse, mida nõudis talle kohtuvaidluses riigiprokurör Vahur Verte.
Vandeadvokaat Tanel Mällas vaidlustas Dikajevi süüdimõistmise ja taotleb ringkonnakohtult tema õigeksmõistmist kuritegeliku ühenduse juhtimise süüdistuses.
Maakohus mõistis Dikajevi kuritegelikku ühendusse kuulumises süüdi Sergei Džavakjani (46), Tanel Mandelkorni (36), Grigori Bagatõi (39), Vitali Kaera (32), Eduard Oleiniku (51), Dmitri Sidorenko (47) ja Jevgeni Podolinski (39) ning mõistis neile vanglakaristuse vahemikus kuus aastat ja kuus kuud kuni 13 aastat.
Kõik süüdimõistetud taotlevad ringkonnakohtult õigeksmõistmist.
Juba 2017. aasta suvel läksid prokuratuuriga kokkuleppele eelmiste kaassüüdistatavad Sergei Primak, Sergei Niinemets, Artur-Ažar Simonov, Aleksandr Dmitruk, Robert Raag, Alexander Nikolajev, Valeri Dementjev ja Aleksandr Varlamov ning neile mõistis kohus karistused tingimisi vangistusest kuni nelja-aastase reaalse vangistuseni. Kohus lõpetas suures ulatuses maksude tasumisest hoidumisele kaasaaitamises süüdistatava Andrei Jermolajevi kriminaalasja otstarbekuse kaalutlustel, kuna ta kannab juba kaheksa aasta pikkust vangistust.
Süüdistuse järgi rahastas kuritegelik ühendus enda tegevust majandus- ja varavastaste kuritegude toimepanemisega.
Viit inimest, kes kuritegelikku ühendusse ei kuulunud, süüdistati selles, et nad aitasid oma tegevusega ühenduse liikmetel kuritegusid toime panna.
Keskkriminaalpolitsei organiseeritud kuritegude büroo talituse juhi Ago Leisi sõnul kestis selle kriminaalasja uurimine üle kolme aasta.
Eesti mehe hämmastav lugu: ISISe kuulirahe alt Tartus pussitaja noa otsa Loe artiklit
Kolmevõistluse Eesti meistritiitel läks saarlasele Loe artiklit
PILDID JA VIDEO ⟩ Liivale kirjutatud SOS aitas päästa kolm meest Vaikse ookeani saarelt merehädast Loe artiklit Vaata galeriid
Anett Kontaveit rääkis koroonaaja raskustest, motivatsiooni leidmisest ja basiiliku kasvatamisest Loe artiklit
VIDEO ⟩ WRC-sarja teine mees annab Lõuna-Eesti teedel kuuma Loe artiklit
Ohutus ennekõike: Tartus peetavatele võrkpallikoondise mängudele publikut ei lubata
Võistkonnas väikesed muutused
PILDID JA VIDEO ⟩ Mõrvatuks peetud mees leiti viis aastat hiljem üles Loe artiklit Vaata galeriid
Algas Rally Estonia passide müük!
Süsteem avatakse kell 10
Pisikese Alba ralli õnnestumine tähendas Hyundai pealikule Adamole meeletult palju Loe artiklit